ПРОТОКОЛ № 33  
Борован, 02.03.2020 г.

На 02.03.2020 г. от 12.00 часа в с. Борован, ул.”Иван Вазов” № 1 се проведе заседание на ОИК Борован.

На заседанието **присъстваха:**

* Яна Тошева Бецинска - Георгиева– председател;
* Даниела Цветанова Ангелова – член;
* Калин Димитров Ценов – член;
* Цветана Иванова Гетовска – член.
* Ивелина Георгиева Найденова – член
* Росица Иванова Трифонова – член
* Ани Мариянова Искренова – секретар;
* Деница Венциславова Божурска – член

**Отсъстващи:**

* Силвия Николова Каменова – зам. председател;
* Галина Павлова Белинска - зам. председател
* Георги Боянов Ралчев– член;
* Цеца Петрова Петрова – член
* Диана Величкова Абрамова - член

Присъстват 8 (осем) членове на комисията.

Налице е необходимия кворум за провеждане на заседание.

Заседанието откри и води председателят на ОИК-Борован госпожа Яна Тошева Бецинска - Георгиева.

Заседанието протече при обявения дневен ред в сайта на комисията:

1. **Постъпило писмо от Общински съвет - Борован**
2. **Разни.**

**По т.1** от дневния ред докладва Яна Бецинска – Председател на ОИК – Боровован:

В Общинска избирателна комисия – Борован с вх. № 286/ 28.02.2020 г. е постъпило писмо от Председателя на Общински съвет – Борован, в което ни уведомява, че във връзка с проведено заседание на 12.02.2020 г. на Постоянната комисия за предотвратяване и установяване на конфликт на интереси към ОбС-Борован, е декларирана несъвместимост по т.4 „Не съм едноличен търговец, съдружник, акционер, член на управителен, надзорен или контролен съвет на търговско дружество, което има сключени договори с общината, в която съм общински съветник, както и с търговски дружества с общинско участие или с общински предприятия“ на лицето Пламен Василев Методиев - общински съветник от МЕСТНА КОАЛИЦИЯ „СЪЮЗ НА ДЕМОКРАТИЧНИТЕ СИЛИ“ (ПП“ЗЕМЕДЕЛСКИ НАРОДЕН СЪЮЗ“, ПП „ДВИЖЕНИЕ ЗА ПРАВА И СВОБОДИ(ДПС), ПП“ЗЕМЕДЕЛСКИ СЪЮЗ „АЛЕКСАНДЪР СТАМБОЛИЙСКИ“, ПП „НАЦИОНАЛНО ДВИЖЕНИЕ ЗА СТАБИЛНОСТ И ВЪЗХОД (НДСВ), ПП“СДС“, ПП“НОВОТО ВРЕМЕ“ И ПП „ВОЛЯ“) в Общински съвет – Борован.

Към писмото са приложени копие от настоящата декларация на лицето, както и Протокол №2 от 12.02.2020 г. на ПККОНПИ и доклад от същата комисия.

В писмото Председателят на ОбС – Борован, моли ОИК – Борован да предприеме нужните действия за освобождаване на Пламен Методиев Василев – общински съветник към Общински съвет Борован.

Видно от представените документи към писмото, комисията не може да установи и докаже твърдяната несъвместимост, декларирана от Пламен Василев, като същото не е от компетентността на ОИК. От извършената проверка в Търговския регистър е видно , че лицето е регистрирано като ЕТ през 2017 г., но що се касае дали съществува несъвместимост е от компетентността на комисията към Общински съвет Борован, която съгласно ЗПКОНПИ е органа, който трябва да извърши проверка.

От представения протокол и доклад на ПККОНПИ, се установява, че такава проверка не е извършена, а е направена и установена несъвместимостта само по декларираното в декларацията.

В чл.30, ал.4 от ЗМСМА са разписани условията, начина и реда за предсрочно прекратяване на пълномощията на общински съветник, а в ЗПКОНПИ са разписани начина и реда за проверка на декларациите и установяване на несъвместимост.

По така представените и изложени факти отношение взеха следните членове:

* Цветана Гетовска: колеги според мен е допусната техническа грешка от Пламен Методиев, тъй като за първи път е избран за общински съветник и явно се е объркал при попълване на декларацията, но комисията към ОбС-Борован е трябвало да поиска от общината , а и от лицето доказателства, т.е. има ли сключени договори между страните. За мен тази комисия не си е свършила работата. Вижте, че в доклада си те предлагат на общинския съвет на основание чл.36, ал.4 от ЗПКОНПИ да предприеме нужните действия за прекратяване на пълномощията на Пламен Методиев.
* Калин Ценов: колеги вижте какво гласи чл.36, ал.4 от ЗПКОНПИ – в случай, че лицето не предприеме действия за отстраняване на несъвместимостта в срока по ал.3, органът по избора или назначаването предприема действия за прекратяване на правоотношението. Ние не знаем лицето дали не е направило тези действия, ако наистина е доказана несъвместимост. Аз предлагам да се изпратят писма до Комисията към ОбС- Борован, като в три дневен срок да ни представят и докажат с документи, че е установена несъвместимост и както, ако наистина е установена, то те първо да се обърнат към общинския съветник или да я отстрани или да си подаде молба за предсрочно прекратяване на пълномощията. Да се изпрати писмо и до Пламен Василев, като с молба също да представи, докаже или не имали несъвместимост и т.н.
* Ани Искренова: колеги аз също съм съгласна да изпратим писма, както каза г-н Ценов, тъй като е ясно, че от представените ни документи и материали, ние не можем, а и не е от нашата компетентност да установим наличието на несъвместимост на един общински съветник, съгласно ЗПКОНПИ.

Яна Бецинска: колеги , явна всички сме на едно мнение, че не е от нашата компетентност, а на основание представените ни материали, ние не можем да вземем правилно решение.

Предвид горното Общински избирателна комисия – Борован, реши да се изпратят писма до ПККОНПИ, която да представи акт, видно от който лицето Пламен Василев Методиев има сключени договори с общината като ЕТ, и същата информация да се изисква от Пламен Василев.

След като постъпят изисканите от нас материали, колеги ще насрочим ново заседание, за вземане на евентуално решение.

Не постъпиха други предложения за изменение или допълване на проекта за протоколното решение и същият беше подложен на гласуване.

**Гласували: 8**

**За – 8**

* Яна Тошева Бецинска - Георгиева– председател;
* Даниела Цветанова Ангелова - член
* Калин Димитров Ценов – член;
* Цветана Иванова Гетовска – член.
* Ивелина Георгиева Найденова – член
* Росица Иванова Трифонова – член
* Ани Мариянова Искренова – секретар
* Деница Венциславова Божурска - член

**Против – 0.**

**По т.2 от дневния ред**

Колеги запознавам Ви с постъпилата кореспонденция.

**Поради липса на други въпроси за обсъждане, заседанието беше закрито.**

**Заседанието приключи в 14.00 ч.**

ПРЕДСЕДАТЕЛ: СЕКРЕТАР:

Яна Бецинска Ани Искренова